wickkiey/tamil-wikipedia-chunked huggingface dataset:
# தலை வேட்டை

## ஆசியா ஓசியானியா

### மெலனீசியா

தென்கிழக்கு ஆசியா மற்றும் பசிபிக் தீவுகளில் (*Pacific Islands*) உள்ள பல ஆசுத்திரோனீசிய மக்களால் (*Austronesian People*) தலைவேட்டை நடைமுறைப் படுத்தப்பட்டது.  
நியூ கினி (*New Guinea*) உட்பட மெலனீசியாவில் (*Melanesia*) வாழ்ந்த பெரும்பாலான மக்களிடையே தலைவேட்டை ஒரு காலத்தில் நடைமுறையில் இருந்து உள்ளது.  
1901-இல், ஒரு சமயப் பணியாளர், பாப்புவா நியூ கினி நாட்டின் கோரிபாரி தீவில் (*Goaribari Island*) உள்ள ஒரு சமூகக் கூடத்தில் 10,000 மண்டை ஓடுகளைக் கண்டுபிடித்தார். வரலாற்று ரீதியாக, நியூ கினியில் உள்ள மரிண்ட்-அனிம் (*Marind-anim*) எனும் பழங்குடி மக்கள், தலை வேட்டை பழக்கத்தில் புகழ் பெற்றவர்கள்.
# தலை வேட்டை

## ஆசியா ஓசியானியா

### நியூ கினி கொரோவாய் பழங்குடியினர்

மேற்கு நியூ கினியின் தென்கிழக்கில் வாழும் கொரோவாய் (*Korowai*) பழங்குடியினர், ஏறக்குறைய 40 மீட்டர் உயரமுள்ள மர வீடுகளில் வாழ்கின்றனர். முதலில் இது ஒரு தற்காப்பு நடைமுறையாக நம்பப்பட்டது. ஆனால், அண்டைய பழங்குடி மக்களின் தலை வேட்டையாடுதலில் இருந்து தப்பிக்கும் ஒரு பாதுகாப்பு செயல்பாடு என பின்னர் தெரிய வந்தது.  
1961-இல் நியூ கினியில் ஒரு களப்பயணத்தில் இருந்தபோது காணாமல் போன அமெரிக்கரான மைக்கேல் ராக்பெல்லர் (*Michael Rockefeller*) என்பவர், தலை வேட்டைக்காரர்களால் கொண்டு செல்லப்பட்டு இருக்கலாம் என்று ஆய்வாளர்கள் சிலர் நம்புகின்றனர். இவர் நியூயார்க் ஆளுநர் நெல்சன் ராக்பெல்லரின் (*New York Governor Nelson Rockefeller*) மகன் ஆவார்.
# தலை வேட்டை

## ஆசியா ஓசியானியா

### தென்கிழக்கு ஆசியா

தென்கிழக்கு ஆசியாவில், மூருட், டூசுன் லொத்துடு (*Dusun Lotud*), இலோங்கோடு (*Ilongot*), இகோரோட் (*Igorot*), இபான், தயாக்கு, பெரவான் (*Berawan*), வானா (*Wana*) மற்றும் மப்புரோண்டோ (*Mappurondo*) பழங்குடியினர் தலை வேட்டை மற்றும் பிற நடைமுறைகளையும் பின்பற்றி வந்து உள்ளனர்.  
இந்த குழுக்களில், தலையை வேட்டையாடுவது பொதுவாக ஒரு சடங்கு நடவடிக்கையாக இருந்தது. மாறாக போர் அல்லது சண்டையின் செயலாக அல்ல. ஒரு போர்வீரர் ஒரு தலையை மட்டுமே கொய்வது வழக்கமாக இருந்தது.  
20-ஆம் நூற்றாண்டின் பிற்பகுதி வரை மேற்கு சுமாத்திரா நியாசு தீவில் (*Nias Island*), இந்தத் தலைவேட்டை செயல்பாடு ஆங்காங்கே தலைமறைவாகத் தொடர்ந்தது. கடைசியாக அப்படி ஒரு நிகழ்ச்சி 1998-ஆம் ஆண்டில் நடந்ததாக அறிவிக்கப்பட்டது.
# தலை வேட்டை

## ஆசியா ஓசியானியா

### போர்னியோ சரவாக்

போர்னியோ தீவின் வடமேற்குப் பகுதியான சரவாக்கில், வெள்ளை ராஜா ஜேம்சு புரூக் மற்றும் அவரின் சந்ததியினர் ஒரு வம்சாவழி அரசியல் நிர்வாகத்தை நிறுவினார்கள். இரண்டாம் உலகப் போருக்கு நூறு ஆண்டுகளுக்கு முன்பே இவர்கள் தலை வேட்டை பழக்கத்தை ஒழித்தனர்.  
சரவாக் மாநிலத்தில், வெள்ளை இராஜா (*Rajah of Sarawak*) எனும் புரூக் பரம்பரையைத் தோற்றுவித்தவர்; அதன் முதல் ராஜாவாக சரவாக் இராச்சியத்தில் கோலோச்சியவர்.  
1841-ஆம் ஆண்டில் இருந்து 1868-ஆம் ஆண்டு, அவர் இறக்கும் வரையில் சரவாக் இராச்சியத்தை ஆட்சி செய்தவர். அந்தக் காலக் கட்டத்தில் சரவாக் கடல் பகுதிகளில் கடற்கொள்ளைகள் பரவலாக இருந்தன. அந்த கடற்கொள்ளைகளை அடக்குவதில் ஜேம்சு புரூக் வெற்றிகரமாகச் செயல்பட்டார்.  
ஜேம்சு புரூக்கின் வருகைக்கு முன், 1863-ஆம் ஆண்டில் மேற்கு கலிமந்தான் (*West Kalimantan*) பகுதியில் இருந்து, இபான் மக்கள் சரிபாசு ஆறு மற்றும் இரசாங் ஆற்றின் மேல்பகுதிகளுக்கு குடிபெயர்ந்தனர்.  
அந்தப் பகுதிகளில் வாழ்ந்த காயான், செரு (*Seru*), மற்றும் புக்கித்தான் (*Bukitan*) போன்ற சிறிய பழங்குடியினரைத் தாக்கினார்கள். அத்துடன் அவர்கள் மீது தலைவேட்டையும் நடந்து உள்ளது.
# தலை வேட்டை

## மேற்கோள்

=
# தேர்வு வாரியர்கள்

தேர்வு வீரர்கள் புத்தகம் இந்தியப் பிரதமர் நரேந்திர மோதியால், எழுதப்பட்டு, 2018ல் வெளீயிடப்பட்டது. இந்தப் புத்தகம் தேர்வுகளினால் மாணவர்களிடையை ஏற்படும் அழுத்தத்தினை கையாளுவதற்கு உதவ எழுதப்பட்டது.  
தற்போது இது ஹிந்தி, ஆங்கிலம், தமிழ், தெலுங்கு, மலையாளம், கன்னடம், ஒடியா, அஸ்ஸாமி, குஜராத்தி, மராத்தி, பஞ்சாபி, உருது & பெங்காலி ஆகிய 13 மொழிகளில் கிடைக்கிறது.
# தேர்வு வாரியர்கள்

## மொழிபெயர்ப்புகள்

*'தேர்வு வீரர்கள்* புத்தகம் தமிழில் *பரிட்சைக்குப் பயமேன்* என்ற பெயரினில் வி.இன்சுவை அவர்களால் மொழிபெயர்க்கப்பட்டு அல்லயன்சு பதிப்பகத்தாரால் செப்டம்பர் 05, 2018ல் வெளீயிடப்பட்டது.  
*தேர்வு வீரர்கள்* கன்னடத்தில் சாகித்ய பஞ்சானன் பி.கே. நாராயண பிள்ளை, ஹுப்பள்ளி, அவர்களால் மொழிபெயர்க்கப்பட்டது. இந்தப் புத்தகம் இந்தியாவில் உள்ள அனைத்து அரசுப் பள்ளிகளுக்கும் விநியோகிக்கப்படுகிறது. இது பிரெய்லி பதிப்பாக உலக பிரெய்லி தினத்தன்று நரேந்திர மோடியால் வெளியிடப்பட்டுள்ளது.
# கென்னியா மக்கள்

**கென்னியா** அல்லது **கென்னியா மக்கள்** (மலாய்: *Kaum Kenyah*; ஆங்கிலம்: *Kenyah People*) என்பவர்கள் தென்கிழக்கு ஆசியாவின் போர்னியோ தீவில்; ஆஸ்திரோனீசிய மொழிகள் பேசும் பழங்குடிகள் மக்களாகும்.  
சரவாக் மாநிலத்தின் மிரி மாவட்டம்; காப்பிட் மாவட்டம்; பிந்துலு மாவட்டம்; பெலாகா மாவட்டம் ஆகிய மாவட்டங்களில் பரவலாக வாழும் பெரிய பழங்குடி இன மக்களாக அறியப் படுகிறார்கள். தவிர இந்தோனேசியாவின் வடக்கு கலிமந்தான் மற்றும் கிழக்கு கலிமந்தான் பகுதிகளிலும் அதிகமாகக் காணப் படுகிறார்கள்.
# கென்னியா மக்கள்

## பொது

கென்னியா மக்கள் பல்வேறு பழங்குடி துணைக் குழுக்களாக (குலங்கள்) பிரிக்கப்பட்டு உள்ளனர். இந்தத் துணைக் குழுக்களை லெப்போ அல்லது லெபோ (*Lepo Tribes*; *Lebo Clans*) என்று அழைக்கிறார்கள்.  
- லெப்போ அனான் (*Lepo Anan*)
- லெப்போ தாவு (*Lepo Tau*)
- லெப்போ சாலான் (*Lepu Jalan*)
- லெப்போ தெப்பு (*Lepo Tepu*)
- லெப்போ அகாக் (*Lepo Agak*)
- உமா கிலிப் (*Uma Kelep*)
- உமா உசோக் (*Uma Ujok*)
- உமா பாவா (*Uma Pawa*)
- உமா கூலிட் (*Uma Kulit*)
- உமா அலிம் (*Uma Alim*)
- உமா லாசான் (*Uma Lasan*)
- லெப்போ மாவுட் (*Lepo Ma-ut*)
- லெப்போ கே (*Lepo Ke*)
- லெப்போ நிகா (*Lepo Ngao*)
- லோங் ஊலாய் (*Long Ulai*)
- லோங் திக்கான் (*Long Tikan*)
- லோங் சபத்து (*Long Sabatu*)
- லெப்போ கா (*Lepo Ga*)
- லெப்போ திகான் (*Lepo Dikan*)
- லெப்போ பெம் (*Lepo Bem*)
- லெப்போ இம்போ (*Lepo Embo*)
- லெப்போ புவா (*Lepo Pua*)
# கென்னியா மக்கள்

## வாழ்வியல்

கென்னியா மக்கள், பாரம்பரியமாக வேளாண்வாதிகள்; பெரும்பாலும் நீளவீடுகளில் (*Uma Dado*) வாழ்கின்றனர். ஒவ்வொரு நீளவீட்டிலும் வாழ்பவர்கள், தங்கள் சொந்தத் தலைவரைத் தேர்ந்து எடுத்துக் கொள்வார்கள்.  
அறுவடைத் திருவிழா போன்ற ஒரு நிகழ்வு அல்லது கொண்டாட்டம் வந்தால், அவர்கள் பொதுவாக நீளவீட்டின் தாழ்வாரத்தில் (*Longhouse Verandah*) ஒன்றுகூடுவார்கள். தங்களின் இளைஞர்களுக்கு வழிகாட்டுவதற்கான உரைகளை நிகழ்த்துவார்கள்.
# கென்னியா மக்கள்

## வாழ்வியல்

### ஆக்கப்பூர்வமான மக்கள்

கென்னியா மக்கள் மிகவும் ஆக்கப்பூர்வமான மக்கள். அவர்கள் சொந்தமாகவே தங்களின் பிரபலமான பாடல்களை இயற்றியவர்கள். "லான் இ துயாங்" (*Lan e Tuyang*), "கெண்டாவ் பிம்பின்" (*Kendau bimbin*) மற்றும் "லெலெங் ஓயாவ் அலோங் லெலெங்" (*Leleng Oyau Along Leleng*) போன்ற மெல்லிசைப் பாடல்களைக் குறிப்பிட்டுச் சொல்லலாம்.  
இவர்களின் பிரபலமான பாரம்பரிய கென்னியா இசைக் கருவிக்கு *சத்துங் உத்தாங்* (*Jatung Utang*) என்று பெயர். மற்றோர் இசைக்கருவியின் பெயர் *சாப்பே* (*Sapeh*).
# உக்கடம் மேம்பாலம்

**உக்கடம் மேம்பாலம்** (Ukkadam Flyover) கோயம்புத்தூர் நகரில் 2.5 கி.மீ. நீளமுள்ள மேம்பாலமாகக் கட்டப்பட்டு வருகிறது. இது உக்கடம்-ஆத்துபாலம் மேம்பாலம் என்றும் அழைக்கப்படுகிறது.
# உக்கடம் மேம்பாலம்

## பின்னணி

2019-ஆம் ஆண்டு மேம்பாலத்துக்கான அடிக்கல் நாட்டப்பட்டது. உக்கடம் மற்றும் ஆத்துப்பாலம் சந்திப்புகளில் ஏற்படும் போக்குவரத்து நெரிசலை குறைக்கும் வகையில் இந்த மேம்பாலம் அமைக்கப்பட்டுள்ளது.
# உக்கடம் மேம்பாலம்

## திட்டமிடல்

இந்த மேம்பாலம் உக்கடம் சமிக்ஞை அருகே ஒப்பணகார தெருவின் மேற்கு முனையில் தொடங்கி கரும்புகடை வழியாக ஆத்துபாலம் சந்திப்பை நோக்கிச் சென்று பொள்ளாச்சி சாலை மற்றும் பாலக்காடு சாலையில் இரண்டு கிளைகளாகப் பிரிகிறது. இந்த மேம்பாலம் சுங்கம் கிளைவழி சாலையில் வெளியேறும் மற்றும் நுழைவுப் பாதையைக் கொண்டிருக்கிறது.
# உக்கடம் மேம்பாலம்

## மேலும் பார்க்கவும்

- கோயம்புத்தூர் மேம்பாலங்கள்
# எஸ். வி. இராமதாஸ்

**எஸ். வி. இராமதாஸ்** (*S. V. Ramadas*; 1921-2004) இந்தியத் தமிழ்த் திரைப்பட நடிகராவார். இவர்தமிழ்த் திரைப்படங்களில் பெரும்பாலும் எதிர்நாயகனாக நடித்தவர்.இவர் நான்கு தலைமுறையாக திரைப்படத் துறையில் 700 இற்கும் மேற்பட்ட படங்களில் நடித்தார்.
# எஸ். வி. இராமதாஸ்

## திரைப்பட வாழ்க்கை

இவர் பல்வேறு தமிழ்த் திரைப்படங்களில் நடித்திருக்கிறார். குறிப்பாக கர்ணன் (1964), ஆயிரத்தில் ஒருவன் (1965), குழந்தைக்காக, (1968), நம் நாடு (1969), புன்னகை (1971) ஆகிய திரைப்படங்களில் நடித்திருந்தார். இவர் திரைப்படங்களின் பல்வேறு நடிகர்களுடன் இணைந்து நடித்தார். குறிப்பாக ம. கோ. இராமச்சந்திரன், சிவாஜி கணேசன், ஜெமினி கணேசன், இரவிச்சந்திரன், ஜெய்சங்கர், ஆர். முத்துராமன், இரசினிகாந்து, கமல்ஹாசன், சரத்குமார், அர்ஜுன் மற்றும் பலருடன் இணைந்து நடித்தவர்.
# எஸ். வி. இராமதாஸ்

## இறப்பு

இராமதாஸ் தனது மூன்று மகன்களின் பாதுகாப்பில் கவனிக்கப்பட்டிருந்த நிலையில் 2004 ஆகத்து 8 அன்று உடல்நலக் குறைவு காரணமாக இறந்தார்.
# புக்கித்தான் மக்கள்

**புக்கித்தான்** அல்லது **புக்கித்தான் மக்கள்** (மலாய்: *Kaum Bukitan*; ஆங்கிலம்: *Bukitan People* அல்லது *Baketan People*) என்பவர்கள் இந்தோனேசியாவின் கப்புவாசு உலு மாநிலத்தில் *(Kapuas Hulu Regency)* நங்கா பாலின் *(Nanga Palin)* எனும் உடபகுதியை பூர்வீகமாகக் கொண்ட பழங்குடிகள் மக்களாகும்.  
இருப்பினும் தற்போது புக்கித்தான் மக்களை மலேசியா, சரவாக் மாநிலத்தில் உள்ள பிந்துலு மாவட்டத்திலும் காணலாம்.
# புக்கித்தான் மக்கள்

## வரலாறு

புக்கித்தான் மக்களின் தோற்றம் மேற்கு கலிமந்தானில் உள்ள கப்புவாசு உலுமாநிலத்தில் உள்ள நங்கா பாலின் எனும் இடத்தில் இருந்து தொடங்குகிறது. அண்டைய பழங்குடி மக்களான இபான் மக்களுடன் ஏற்பட்ட மோதல்களின் காரணமாக, புக்கித்தான் மக்களில் சிலர் தங்களின் பூர்வீக இடத்தை விட்டு வெளியேற வேண்டிய ஓர் இக்கட்டான நிலை உண்டானது.  
இருப்பினும், புக்கித்தான் மக்களில் கணிசமான பெரும்பான்மை மக்கள், அவர்களின் மேற்கு கலிமந்தான் நங்கா பாலின் மூதாதையர் பிரதேசத்தில் இன்னும் காணப் படுகின்றனர். புலம்பெயர்வு நடந்த போது சிலர் அங்கேயே தங்கி விட்டனர். அவர்களின் வாரிசுகள் தான் மக்கள் தொகையில் இப்போது விரிவு கண்டு வருகின்றனர்.
# புக்கித்தான் மக்கள்

## வரலாறு

### புலம்பெயர்வு

இபான் மக்களுடன் ஏற்பட்ட மோதலின் காரணமாக சிலர் சரவாக் மாநிலத்தில் உள்ள சரிபாசுக்கு (Saribas) ஓடிவிட்டனர். அந்த சரிபாசு இப்போது பெத்தோங் பிரிவில் உள்ளது. அங்கேயே குடியேறி தங்களின் புதிய சமூகத்தை உருவாக்கிக் கொண்டார்கள்.  
பெத்தோங் பிரிவில் குடியேறிய சில ஆண்டுகளில், இபான் தலைவரான டின்டின் (Tindin) என்பவரின் மகனுக்கு புக்கித்தான் தலைவரான என்டிங்கி (Entinggi) என்பவரின் மகளைத் திருமணம் செய்து வைத்தார்கள்.
# புக்கித்தான் மக்கள்

## வரலாறு

### சரவாக்கிற்குள் குடியேற்றம்

அதன் மூலம் ஒரு சமாதானம் செய்து கொள்ளப்பட்டது. அதன் பிறகு, இபான்களுடன் இணைந்து வாழ்ந்தனர். அவர்களில் சிலர் 19-ஆம் நூற்றாண்டில், லுபோக் அந்து (Lubok Antu) வழியாக சரவாக்கிற்குள் சென்று குடியேறினர்.  
பல ஆண்டுகளுக்குப் பிறகு, சில தவறான புரிந்துணர்வுகளால், புக்கித்தான் மக்களுக்கும் இபான் மக்களுக்கும் சண்டை ஏற்பட்டது. அதில் புக்கித்தான் மக்கள் தோற்றனர். அதன் பிறகு அவர்கள் பல்வேறு இடங்களுக்குத் தப்பிச் சென்று வாழ்ந்தனர்.  
இறுதியாக பிந்துலு பிரிவில் உள்ள பாத்தாங் தாதாவ் ஆற்றின் (Batang Tatau) கிளை நதியான மெரிட் ஆற்றுப் பகுதியில் (Merit River) குடியேறினர். இன்று வரை அந்த ஆற்றுப் பகுதியின் அருகாமையில் வாழ்ந்து வருகின்றனர்.
# வங்காளதேச தாவரவியல் பூங்கா

**வங்காளதேச தேசிய தாவரவியல் பூங்கா மற்றும்** **வங்காளதேச தேசிய** உலர் தாவரகம் ஆகியவை வங்காளதேசத்தின் மிகப்பெரிய தாவர பாதுகாப்பு மையமாக உள்ளன, இது சுமார் பரப்பளைவக் கொண்ட இப்பூங்கா டாக்கா உயிரியல் பூங்காவிற்கு அருகில் தலைநகர் டாக்காவில் அமைந்துள்ளது. 1961 இல் நிறுவப்பட்ட இத்தாவரவியல் பூங்கா, இயற்கை ஆர்வலர்கள் மற்றும் தாவரவியலாளர்களுக்கான அறிவுசார் மற்றும் சுற்றுலா தலமாக விளங்குகிறது. உலர் தாவரகத்தில் சுமார் 100,000 பாதுகாக்கப்பட்ட உலர் தாவரங்களின் சேகரிப்பு உள்ளது.  
டாக்காவின் வாரி பகுதியில் உள்ள பால்டா தோட்டம் நிர்வாக ரீதியாக தேசிய பூங்காவின் ஒரு பகுதியாக உள்ளது.
# வங்காளதேச தாவரவியல் பூங்கா

## பராமரிப்பு

இந்த தோட்டம் டாக்கா மிருகக்காட்சிசாலைக்கு அருகில் கற்றல் மற்றும் பொழுதுபோக்கு வசதிகளையும் வழங்கி வருகிறது. இது 57 பிரிவுகளாகப் பிரிக்கப்பட்டு, வங்காளேதச<nowiki/>அரசாங்கத்தின் சுற்றுச்சூழல் மற்றும் வன அமைச்சகத்தின் கீழ் வனத் துறையால் நிர்வகிக்கப்படுகிறது.
# செலாக்கோ மக்கள்

செலாக்காவ் மாவட்டத்தில் உள்ள நைரி ஆற்றின் புகைப்படம்]]
**செலாக்கோ** அல்லது **செலாக்கோ மக்கள்** (மலாய்: *Kaum Selako*; ஆங்கிலம்: *Selako People* அல்லது *Selakau People*) என்பவர்கள் இந்தோனேசியாவின் மேற்கு கலிமந்தான் (*West Kalimantan*) சம்பாசு பிராந்தியத்தில் (*Sambas Regency*) உள்ள செலாகாவ் மாவட்டம் (*Selakau District*) மற்றும் செலாகாவ் திமோர் மாவட்டம் (*Selakau Timur District*); ஆகிய மாவட்டங்களைப் பூர்வீகமாகக் கொண்ட பழங்குடி மக்கள் ஆகும்.  
இருப்பினும் தற்போது மலேசியா, சரவாக் மாநிலத்தில் உள்ள லுண்டு மாவட்டத்திலும் (*Lundu District*) செலாக்கோ மக்கள் அதிகமாய் உள்ளனர்.
# செலாக்கோ மக்கள்

## பொது

சில வேளைகளில் செலாக்கோ மக்கள்; பெரும் தயாக்கு மக்கள் சமூகத்தின் (*Larger Dayak People*) ஒரு பகுதியாக வகைப்படுத்தப் படுகிறார்கள். பொதுவாக கலிமந்தான் பகுதிகளில் வாழும் செலாக்கோ பழங்குடியினர் அவ்வாறு வகைப்படுத்தப் படுகிறார்கள்.  
அந்த வகையில் மேற்கு கலிமந்தான் பகுதிகளில் வாழும் செலாக்கோ பழங்குடியினர்; செலாக்கோ தயாக்குகள் (*Selako Dayaks*) என்று அழைக்கப் படுகிறார்கள்.
# செலாக்கோ மக்கள்

## பொது

### காகரிங்கான் இந்து மதம்

செலாக்கோ மக்களின் தாய்மொழி செலாகோ மொழி (*Selako Language*). மற்ற தயாக்கு பழங்குடி குழுக்களைப் போலவே, செலாகோ மக்களும் காரிங்கான் இந்து மததைத் (*Kaharingan Hindu Religion*) தழுவினர்.  
ஆனால் இப்போது பல செலாக்கோக்கள் கிறிசுதவர்களாக மதம் மாறி உள்ளனர். பெரும்பாலும் போர்னியோ எவாஞ்சலிக்கர்கள் (*Borneo Evangelical Church*), ஆங்கிலிகன்கள் (*Anglicans*) மற்றும் ரோமன் கத்தோலிக்கர்கள் (*Roman Catholics*). 19-ஆம் நூற்றாண்டில் சமயப் பரப்புரையாளர்களால் பெரிய அளவில் மதமாற்றம் (*Mass Conversion*) நடைபெற்றது.
# புள்ளிப் பவளப் பாம்பு

**புள்ளிப் பவளப் பாம்பு** என்பது *காலியோபிசு கிராசிலிசு* (*Calliophis gracilis*) என்பது எலாபிடே குடும்பத்தில் உள்ள பவளப்பாம்பு சிற்றினம் ஆகும். இது இந்தோனேசியா, மலேசியா, சிங்கப்பூர், தாய்லாந்து உள்ளிட்ட ஆசிய நாடுகளில் காணப்படுகிறது. நிலவாழ் வகையினைச் சேர்ந்த இந்த பாம்பு முட்டையிட்டு இனப்பெருக்கம் செய்கிறது.
# கிளாம்பாக்கம்

**கிளாம்பாக்கம்** என்பது இந்தியா தீபகற்பத்தில் தமிழ்நாடு மாநிலத்தின் செங்கல்பட்டு மாவட்டத்தில், (அதாவது, 12°52'10.1"N, 80°04'27.0"E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 57 மீட்டர் உயரத்தில் அமைந்துள்ள ஒரு புறநகர்ப் பகுதியாகும். ஊரப்பாக்கம், வண்டலூர், கூடுவாஞ்சேரி, பெருங்களத்தூர், தாம்பரம், முடிச்சூர் மற்றும் பீர்க்கன்கரணை ஆகியவை கிளாம்பாக்கம் பகுதிக்கு அருகிலுள்ள முக்கிய புறநகர்ப் பகுதிகளாகும். கிளாம்பாக்கம் பகுதியானது, செங்கல்பட்டு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் ம. வரலட்சுமி ஆவார். மேலும் இப்பகுதி, காஞ்சிபுரம் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக க. செல்வம், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.  
கோயம்பேடு புறநகர் பேருந்து நிலையத்தின் அதிக கூட்ட நெரிசல் காரணமாக, பயணிகளின் சிரமங்களைக் குறைக்கும் பொருட்டு, கிளாம்பாக்கத்தில் புதிய பேருந்து நிலையம் ஒன்று கட்டப்பட்டது. இப்பேருந்து நிலையம் பயன்பாட்டிற்கு வந்ததால், தமிழ்நாட்டின் தென் மாவட்டங்களான விழுப்புரம், திருச்சிராப்பள்ளி, மதுரை, தேனி, திண்டுக்கல், சிவகங்கை, விருதுநகர், இராமநாதபுரம், தூத்துக்குடி, திருநெல்வேலி, கன்னியாகுமரி ஆகியவை சாலைப் போக்குவரத்து சேவைகளால் எளிதாக இணைக்கப்பட்டன. சுமார் 350 மாநகர இணைப்புப் பேருந்துகள், சென்னையின் முக்கிய பகுதிகளை இணைக்கும் வகையில் விடப்பட்டன. 250 பேருந்து நிறுத்துமிடங்கள், 270 கார்கள் மற்றும் 3500 இருசக்கர வாகனங்கள் நிறுத்துவதற்கான வசதிகள் ஆகியவை கொண்டு, இப்பேருந்து நிலையம் அமையவிருக்கிறது. சுமார் 40 ஏக்கர் பரப்பளவில், சுமார் ரூ.400 கோடி திட்ட மதிப்பீட்டில் இங்கு பேருந்து நிலையம் ஏற்படுத்தப்பட்டது. சென்னை விமான நிலையம் - கிளாம்பாக்கம் மெட்ரோ தொடருந்து பாதை திட்டம், தமிழக அரசின் தீவிர பரிசீலனையில் உள்ளது.
# அலகாபாத் வான் கண்காணிப்பகம்

**குசராத்து மாநிலத்தின் அலகாபாத் நகரின்** வெளியே ஜூசியின் புறநகர்ப் பகுதியில் அமைந்துள்ள அலகாபாத் வான்கண்காணிப்பகம் இந்திய தர நேரத்தைப் பராமரிக்கும் பொறுப்புடைய ஆய்வு மையமாகும். இந்த ஆய்வகம் 82.5°E தீர்க்கரேகையில் அமைந்துள்ளது, இது ஒருங்கிணைக்கப்பட்ட உலகளாவிய நேரத்தை (UTC) விட கூடுதலாக 5 மணிநேரம் மற்றும் 30 நிமிடங்கள் துள்ளியமான நேரத்தை கணக்கிட்டு வழங்கி வருகிறது. UTC+05:30 .
# அலகாபாத் வான் கண்காணிப்பகம்

## மேலும் பார்க்கவும்

- வானியல் ஆய்வகங்களின் பட்டியல்
# கல்வாரி-வகை நீர்முழ்கிக் கப்பல் (2015)

**கல்வாரி வகை நீர்மூழ்கி கப்பல்கள்** (ஸ்கார்பீன் ரகம்) என்பவை இந்தியாவில் கட்டப்பட்டுவரும் தாக்குதல் நீர்மூழ்கி கப்பல்களாகும். இந்திய கடற்படையின் பயன்பாட்டுக்காக திட்டம் 75-ன் கீழ் 6 கல்வாரி வகை நீர்மூழ்கி கப்பல்களை மும்பையில் உள்ள மசாகன் கப்பல் கட்டும் நிறுவனத்தால் கட்டப்பட்டுவருகிறது. 2023 ஜனவரி வரையிலான காலகட்டத்தில் ஐந்து நீர்மூழ்கி கப்பல்கள் கட்டிமுடிக்கப்பட்டு, சோதனை ஓட்டத்துக்கு பின் கடற்படையில் சேர்க்கப்பட்டுவிட்டது. மீதம் உள்ள ஒரு நீர்மூழ்கி கப்பலும் (ஐ.என்.எஸ் *வாக்ஷீர்)* கட்டுமானம் முடிந்து சோதனை ஓட்டத்தை மேற்கொண்டுள்ளது.
# கல்வாரி-வகை நீர்முழ்கிக் கப்பல் (2015)

## கல்வாரி வகை கப்பல்கள்

| ஐஎன்எஸ் கல்வாரி | S21 | 11875 | மசாகன் கப்பல் கட்டும் நிறுவனம் | 27 அக்டோபர் 2015 | 14 டிசம்பர் 2017 | பணியில் |
| --- | --- | --- | --- | --- | --- | --- |
| ஐஎன்எஸ் காந்தேரி | S22 | 11876 | 12 ஜனவரி 2017 | 28 செப்டம்பர் 2019 |  |  |
| ஐஎன்எஸ் கரஞ்ச் | S23 | 11877 | 31 ஜனவரி 2018 | 10 மார்ச் 2021 |  |  |
| ஐஎன்எஸ் வேலா | S24 | 11878 | 6 மே 2019 | 25 நவம்பர் 2021 |  |  |
| ஐஎன்எஸ் வாகீர் | S25 | 11879 | 12 நவம்பர் 2020 | 23 ஜனவரி 2023 |  |  |
| ஐஎன்எஸ் வாக்ஷீர் | S26 | 11880 | 20 ஏப்ரல் 2022 | மார்ச் 2024 *(எதிர்பார்ப்பு)* | சோதனை ஓட்டத்தில் | } |
# அருணா தேவி

**அருணா தேவி** (*Aruna Devi*) இந்தியாவின் பீகார் மாநிலத்தைச் சேர்ந்த ஓர் அரசியல்வாதியாவார். பாரதிய ஜனதா கட்சியின் உறுப்பினரான இவர் தற்போது நவாடா மாவட்டத்தின் வாரிசாலிகஞ்ச் தொகுதியின் பிரதிநிதியாக பீகார் சட்டமன்ற உறுப்பினராக உள்ளார். 2000 ஆம் ஆண்டு நடைபெற்ற தேர்தலில் வெற்றி பெற்று முதல் முறையாக பீகார் சட்டமன்ற உறுப்பினராக சுயேச்சையாக தேர்ந்தெடுக்கப்பட்டார். பிப்ரவரி 2005 இல் லோக் ஜனசக்தி கட்சி வேட்பாளராக இரண்டாவது முறையாக வெற்றி பெற்றார். பின்னர் இவர் இந்திய தேசிய காங்கிரஸில் சேர்ந்தார் மற்றும் அக்டோபர் 2005 & 2010 இல் காங்கிரசு வேட்பாளராக போட்டியிட்டு ஐக்கிய ஜனதா தளத்தின் பிரதீப் மகதோவிடம் தோல்வியடைந்தார். பின்னர் 2015 இல் பாரதிய ஜனதா கட்சிக்கு தாவி 2015 மற்றும் 2020 இல் வெற்றி பெற்றார்.
# டி. கே. ஹம்சா

**டி. கே. ஹம்சா** (*T. K. Hamza*) (பிறப்பு 14 ஜூலை 1937) ஒரு இந்திய அரசியல்வாதி ஆவார். கேரள மாநிலத்தின் வண்டூர் ஊராட்சியில் உள்ள கூரத்தில் பிறந்தவர். இவர் தில்லி பல்கலைக்கழகத்தில் இளங்கலையும்,எர்ணாகுளத்தில் உள்ள அரசு சட்டக் கல்லூரியில் சட்டப் பட்டமும் பெற்றார். 1968ல் மஞ்சேரி வழக்குரைஞர் கழகத்தில் சேர்ந்தார். 1987 முதல் 1991 வரை 8வது கேரள சட்டமன்றத்தின் பொதுப்பணித்துறை அமைச்சராக இருந்தார். இவர் கேரளாவின் மஞ்சேரி தொகுதியை பிரதிநிதித்துவப்படுத்தும் பதினான்காவது மக்களவை உறுப்பினராக இருந்தார்.இந்தியப் பொதுவுடமைக் கட்சி (மார்க்சிஸ்ட்)யின் அரசியல் கட்சியின் உறுப்பினராக உள்ளார். தற்போது கேரளாவின் வக்பு வாரியத்தின் தலைவராகப் பணியாற்றி வருகிறார்.
# டி. கே. ஹம்சா

## வகித்த பதவிகள்

02-04-1987 முதல் 17-06-1991 வரை பணிகள், வக்பு, ஹஜ் மற்றும் உள்நாட்டு வழிசெலுத்தல் அமைச்சராக இருந்தார். 2004-2009 வரை பதினான்காவது மக்களவை உறுப்பினராக இருந்தார். பொதுக் கணக்குக் குழு (1991–93), சலுகைகள் குழு (1996–98), & (1998-01) ஆகியவற்றின் தலைவராக இருந்தார்.  
1996-2001 வரை அரசு தலைமைக் கொறடாவாகவும்; காங்கிரசின் கோழிக்கோடு மாவட்ட இளைஞரணி பொதுச் செயலாளராகவும்; மலப்புறம் மாவட்ட காங்கிரசு கட்சியின் தலைவராகவும் பணியாற்றினார். 1957 இல் அகில இந்திய காங்கிரசு கடசியில் சேர்ந்த இந்திய தேசிய தொழிற்சங்க காங்கிரசிலும் பணியாற்றினார்; 1984 இல் இந்தியப் பொதுவுடமைக் கட்சி (மார்க்சிஸ்ட்)யில் இணைந்து தற்போது கட்சியின் மாவட்டக் குழு உறுப்பினராக இருக்கிறார்.
# பெரம்பூர் லோகோ ஒர்க்ஸ் தொடருந்து நிலையம்

**பெரம்பூர் லோகோ ஒர்க்ஸ் தொடருந்து நிலையம்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் அயனாவரம் புறநகர்ப் பகுதியில், (அதாவது, 13°06'29.5"N, 80°13'32.5"E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள ஒரு தொடருந்து நிலையம் ஆகும்.  
இது சென்னை புறநகர் இருப்புவழி இணைப்பின் சென்னை - அரக்கோணம் பிரிவில் உள்ள ஓர் இரயில் நிலையம். இந்த நிலையம், சென்னை மத்திய தொடருந்து நிலையத்தில் இருந்து 8 கி.மீ. தூரத்தில் அமைந்துள்ளது. இது ஒருங்கிணைந்த இணைப்புப் பெட்டித் தொழிற்சாலை (உலகின் மிகப்பெரிய இரயில் வண்டி மற்றும் இயந்திரங்கள் உற்பத்தியாளர்களில் ஒன்று - இணைப்புப் பெட்டிகள் மற்றும் இயந்திரங்கள் தயாரிப்பு தொழிற்சாலைகள்) பயன்பாட்டிற்கு இலகுவாக இருக்கிறது. இந்தத் தொடருந்து நிலையத்தால் பெரம்பூர், அயனாவரம், அகரம், பெரவள்ளூர், செம்பியம், திரு. வி. க. நகர், பெரியார் நகர், ஜவஹர் நகர், வில்லிவாக்கம், கொளத்தூர் ஆகிய புறநகர்ப் பகுதிகளில் உள்ள மக்கள் பலனடைகின்றனர். 1979 ஆம் ஆண்டு நவம்பர் 29 ஆம் தேதி சென்னை - திருவள்ளூர் பிரிவின் மின்மயமாக்கலுடன் இந்த இரயில் நிலையத்தின் முதல் பாதைகள் மின்மயமாக்கப்பட்டன. இந்நிலையத்தில் பாதசாரிகள் கடந்து செல்லும் வகையில், வடக்குப் பகுதியில் சுரங்க நடைபாதை ஒன்று உள்ளது.
# கெலாபிட் மக்கள்

**கெலாபிட்** அல்லது **கெலாபிட் மக்கள்** (மலாய்: *Kaum Kelabit* அல்லது *Orang Kelabit*; ஆங்கிலம்: *Kelabit People* என்பவர்கள் போர்னியோ சரவாக்; வடக்கு கலிமந்தான் (*North Kalimantan*) மலைப் பகுதிகளில் வாழும் பழங்குடி தயாக்கு மக்கள் (*Dayak People*) ஆகும்.  
அண்டை நாடான புரூணையிலும் சிறுபான்மையினராக உள்ளனர். அவர்களுக்கு லுன் பாவாங் (*Lun Bawang*) பழங்குடி மக்களுடன் நெருங்கிய தொடர்பு உள்ளது.  
கெலாபிட் மக்கள் வாழும் நிலப் பகுதி சரவாக் - கலிமந்தான் எல்லைக்கு அருகில் பாரியோ நிலப்பகுதிக்கு அருகில் அமைந்துள்ளது. மிரி நகருக்கு கிழக்கே 178 கி.மீ. தொலைவில் உள்ளது.
# கெலாபிட் மக்கள்

## பொது

கெலாபிட் மக்கள் வாழும் பாரியோ பீடபூமி (*Bario Highlands*) 1000 மீ (3280 அடி) உயரத்தில் உள்ள பீடபூமியாகும். 13 முதல் 16 கிராமங்களைக் கொண்டது. கெலாபிட் சமூகத்தினர் அந்த உயர்நிலத்தில் நெல் சாகுபடி செய்கிறார்கள். பாரியோவிற்கு மிரி; மருடி நகரங்களில் இருந்து வழக்கமான வானூர்திச் சேவைகள் உள்ளன.  
பாரியோ (*Bario*) என்ற பெயர் கெலாபிட் மொழியில் இருந்து வந்தது. காற்று என்று பொருள். பாரியோவை "சாங்க்ரி-லா" சொர்க்கம் (*Shangri-La*) என்றும் அழைக்கிறார்கள்.
# கெலாபிட் மக்கள்

## பொது

### நவீன மேற்கத்திய தாக்கங்கள்

கெலாபிட் மக்கள் வாழும் மலைப் பகுதிகள் 1,200 மீட்டருக்கும் சற்று அதிகமாக உயரத்தில் உள்ளன. கடந்த காலங்களில், பராமரிக்கப்படாத சில காட்டுச் சாலைகள்; மற்றும் மரச் சாலைகள் மட்டுமே இருந்தன. அதனால் அந்தப் பகுதிகளுக்குச் செல்வது மிகவும் சிரமமாக இருந்தது.  
அத்துடன் அழுத்தமான ஆற்று நீரோட்டம் காரணமாக ஆற்றின் மூலமாக அந்தப் பகுதியை அணுக முடியாத நிலையும் இருந்தது. அதனால் கெலாபிட் மக்கள் வாழ்ந்த நிலப் பகுதிகள் மேலைநாடுகளினால் தீண்டப்படவில்லை. நவீன மேற்கத்திய தாக்கங்களும் இல்லாமல் இருந்தன.
# கெலாபிட் மக்கள்

## சமூகவியல்

லுன் பாவாங் (*Lun Bawang*), லுன் டாயே (*Lun Dayeh*), தெற்கு மூருட் (*Southern Muruts*) போன்ற பிற இனக்குழுவினர் பெரும்பாலும் கெலாபிட் மக்களுடன் தொடர்பு உடையவர்கள். கெலாபிட் மக்கள் தயாக்கு மக்கள் இனத்தைச் சேர்ந்தவர்கள். இவர்கள் சரவாக் மாநிலத்தில் ஏறக்குறைய 6,600 மக்கள்தொகையுடன், மிகச் சிறிய மக்கள் குழுவாக உள்ளனர்.  
கடந்த 20 ஆண்டுகளில் பலர் நகர்ப்புறங்களுக்கு இடம்பெயர்ந்து உள்ளனர். ஏறக்குறைய 1,200 பேர் மட்டுமே அவர்களின் தாயகமான பாரியோ நிலப்பகுதிகளில் இன்னும் வாழ்கிறார்கள். அங்கு, இறுக்கமாகப் பிணைக்கப்பட்ட சமூகக் கோட்பாடுகளில், பரம்பரை பரம்பரையாக நீண்ட வீடுகளில் வாழ்கின்றனர்.  
பல தலைமுறைகளாக பழைமையான உயர்நில நெல் சாகுபடியை நடைமுறைப் படுத்தி வருகின்றனர். வேட்டையாடுதல் மற்றும் மீன்பிடித்தல் ஆகியவையும் நடைமுறையில் உள்ளன. வளர்ப்பு எருமைகள் மிகவும் மதிக்கப் படுகின்றன. ஒரு மணமகளுக்கு ஏழு எருமைகள் வரதட்சணையாக வழங்கப்படுவது இன்றும் ஒரு பாரம்பரிய வழக்கமாகவே பின்பற்றப்படுகிறது.
# கெலாபிட் மக்கள்

## வரலாறு

கெலாபிட் மக்களின் வாய்மொழி வரலாற்றின் படி, அனைத்து மனிதர்களும் மலைகளில் இருந்து தோன்றியவர்கள். பூமியில் ஒரு பெரிய வெள்ளம் ஏற்பட்டது. மலைகளில் வாழ்ந்த மக்களில் சிலர் படகுகளை உருவாக்கி கடலோரப் பகுதிகளுக்குச் சென்றனர். மலைப் பகுதியில் சிக்கிக் கொண்டவர்கள் கெலாபிட் இனத்தைச் சேர்ந்த மக்களாக வாழ்கிறார்கள் என்பது இவர்களின் ஐதீக நம்பிக்கை.  
1920-ஆம் ஆண்டுகளுக்கு முன்னர் வரையில், கெலாபிட் மக்கள் தங்களின் சமூகத் தகுதியைத் தக்க வைத்துக் கொள்ள தலை வேட்டை (*Headhunting*) எனும் பழக்கத்தைப் பின்பற்றி வந்தனர். 1939-இல், போர்னியோ எவாஞ்சலிகல் (*Borneo Evangelical Mission*) சமயப் பரப்புரையாளர் பிராங்க் டேவிட்சன் (*Frank Davidson*) என்பவர் பாரியோவில் உள்ள கெலாபிட் மக்களைச் சந்தித்தார்.
# கெலாபிட் மக்கள்

## வரலாறு

### செமுட் நடவடிக்கை

அதன் பின்னர், கெலாபிட் மக்கள் தங்கள் நம்பிக்கையை ஆனிமிசத்தில் இருந்து கிறிஸ்தவத்திற்கு மாற்றிக் கொண்டனர். கிறிஸ்தவத்தை ஏற்றுக்கொண்ட முதல் நபர்களில் ஒருவர் பா தெராப் (*Pa’Terap*) குடியேற்றத்தின் கிராமத் தலைவர், தாமான் புலான் ஆகும்.  
மார்ச் 1945-இல் தோம்ம் அரிசன் (*Tom Harrisson*) என்பவரின் தலைமையில் கீழ் ஒரு சிறிய படை வான்குடை மூலம் இங்கு தரையிறங்கியது. சப்பானிய எதிர்ப்பு இராணுவ நடவடிக்கையான செமுட் நடவடிக்கை (*Operation Semut*) எனும் நடவடிக்கைக்கு பேரியோ ஒரு தளமாக மாறியது. சரவாக்கில் ஜப்பானிய நடவடிக்கைகளை முற்றுப் பெறச் செய்வதில் கெலாபிட் மக்கள் முக்கியப் பங்கு வகிக்கின்றனர்.  
1963-ஆம் ஆண்டில் இந்தோனேசியா - மலேசியா மோதல் (*Indonesia-Malaysia Confrontation*) ஏற்பட்ட போது, சரவாக் - கலிமந்தான் எல்லையில் இருந்த இரண்டு கிராமங்கள் எரிக்கப்பட்டன. மலேசிய அரசாங்கம் பாதுகாப்புக்காக பத்து கெலாபிட் கிராமங்களை பாரியோவிற்கு மாற்றியது.
# அனு ஆனந்தன்

அனு அனந்தன் ஒரு புகழ்பெற்ற கோயில் கட்டிடக் கலைஞர், எழுத்தாளர் மற்றும் ஆவணப்படக்காரர் ஆவார், அவர் தென்னிந்தியாவின் மிகவும் பிரபலமான புனித யாத்திரை மையங்களில் ஒன்றான சபரிமலை கோயில் உட்பட 1000 க்கும் மேற்பட்ட கொடிக்கம்பங்களைக் கட்டுவதற்கு தலைமை தாங்கினார்.
# அனு ஆனந்தன்

#### ஆரம்ப கால வாழ்க்கை

தமிழ்நாட்டின் சங்கரன் கோவிலில் இருந்து திருவிதாங்கூர் மன்னர்களால் கொண்டுவரப்பட்ட கோயில் சிற்பிகளின் குடும்பத்தில் காட்டும்பூரில் அனந்தன் ஆச்சாரி மற்றும் புஷ்பகுமாரி ஆகியோருக்குப் பிறந்தவர் பருமளா. பருமலா குட் ஷெப்பர்ட் ஆங்கில வழிப் பள்ளி, ஸ்ரீ புவனேஸ்வரி ஆங்கில வழி உயர்நிலைப் பள்ளி மற்றும் மகாத்மா ஆண்கள் பள்ளி ஆகியவற்றில் பள்ளிப் படிப்பிற்குப் பிறகு, டிபி பம்பா கல்லூரியில் கணிதத்தில் பட்டம் பெற்றார்.
# அனு ஆனந்தன்

#### குல வேலைக்கு

முன்னோர்களின் பாரம்பரியத்தைப் பின்பற்றி சிறுவயதிலேயே தந்தையிடம் சிற்பக்கலை கற்கத் தொடங்கியவர், கல்விக்குப் பிறகு முழு நேரமும் சிற்பக்கலையில் தன்னை ஈடுபடுத்திக் கொண்டார்.
# அனு ஆனந்தன்

#### புத்தகம் எழுதுதல்

'மணிமண்டபம் மற்றும் தங்கத்வஜம் ஆங்கிலத்தில் ப்ளூ ரோஸ் பப்ளிஷர்ஸ், ஹைதராபாத் மற்றும் மலையாளத்தில் 'அய்யப்பனும் ஷில்பியும்' டிசி புக்ஸால் வெளியிடப்பட்டது.
# அனு ஆனந்தன்

#### காட்சி ஊடகம்

ஏசியாநெட் சேனலில் கிளாஸ்மேட்ஸ் நிகழ்ச்சியில் தொகுப்பாளராக அனு அனந்தன் தோன்றினார். கோயில் சிற்பத் துறையில் தனக்குக் கிடைத்த அனுபவங்கள் மற்றும் பாரம்பரியமாகக் கையளிக்கப்பட்ட அறிவு ஆகியவற்றின் அடிப்படையில் 'சபரீஷன் த்வஜஸ்தம்பம் என்ற ஆவணப் படத்தை எழுதி இயக்கினார்.
# அனு ஆனந்தன்

#### நிரல் பொருள்

சபரிமலை கோவிலின் கொடிமரம் புனருத்தாரணம் மற்றும் இந்திய கட்டிடக்கலை பற்றிய பல பழமையான அறிவு தொடர்பாக 2017ல் நடைபெற்ற திருவிழா நிகழ்ச்சியை அடிப்படையாகக் கொண்டு அனு ஆனந்த் எழுதிய ‘அய்யப்பனும் ஷில்பியும்’ புத்தகமும், ‘சபரீஷன் துவஜஸ்தம்பம்’ ஆவணப்படமும் உருவாக்கப்பட்டுள்ளன. பல நூற்றாண்டுகள் பழமையான கொடிமரம் சேதமடைந்ததைக் கண்ட திருவிதாங்கூர் தேவசம் போர்டு அதை மீட்க முடிவு செய்தது. பரமலா அனந்தன் ஆச்சார்யா தலைமை கட்டிடக் கலைஞராக நியமிக்கப்பட்டார். அடுத்த கட்டமாக கொடிக் கம்பத்திற்கு சரியான மரத்தைக் கண்டறிதல். பல விசாரணைகளுக்குப் பிறகு, கொன்னி காட்டில் இருந்து ஒரு சிறப்பு மரம் தேர்ந்தெடுக்கப்பட்டது.  
பாரம்பரிய முறைப்படி கோவில் கொடிமரத்துக்கான மரம் வெட்டும் சிறப்பு நிகழ்ச்சிகள் நடக்கிறது. பிரதான கட்டிடக் கலைஞரும் அவரது குழுவும் காட்டை சுற்றி நடந்து இயற்கையை கவனிக்க வேண்டும். அதன் பிறகு சம்பந்தப்பட்ட மரத்தை அணுகி, அதில் வசிக்கும் பறவைகள் மற்றும் விலங்குகள் மற்றும் அருகிலுள்ள மரங்களுக்கு சில 'மந்திரங்களை' உச்சரித்து அடையாளமாக அனுமதி பெற வேண்டும். அன்று இரவு அந்த மரத்தடியில் தூங்க வேண்டும். மறுநாள் காலை மரம் வெட்ட ஆரம்பிக்கலாம். மரத்தை தரையைத் தொடாமல் பட்டறைக்கு எடுத்துச் செல்ல வேண்டும் என்பது அறிவியல் விதி. பட்டறைக்கு கொண்டு வரப்படும் மரக்கட்டைகளை வெட்டி, உரித்து, மஞ்சள், பச்சை கற்பூரம் சேர்த்து உலர்த்துவார்கள்.  
சபரிமலை கொடிமரத்தின் கணக்கு
கொடிமரத்தின் பணி ஒரு பட்டறையில் மட்டும் நின்றுவிடவில்லை. திரிபள்ளூர் சதாசிவன் ஆச்சாரியின் பட்டறையில் கொடிமரத்துக்கான ஆதாரசிலை செதுக்கப்பட்டு மெருகூட்டப்பட்டது. வடசேரிக்கரை, அம்பாசமுத்திரம், தென்காசி, நாகர்கோவில் ஆகிய இடங்களில் இருந்து நான்கு திசைகளில் இருந்தும் விதியின்படி கற்கள் கொண்டு வரப்பட்டன. அதன் பிறகு, மரத்தை ஆறு மாதங்களுக்கு எண்ணெயில் ஊற வைக்க வேண்டும். எண்ணெய் நிரப்பப்பட்ட நீண்ட தொட்டி எண்ணெய் தொட்டி என்று அழைக்கப்படுகிறது. மூழ்கும் செயல் தைலாதிவாசம் எனப்படும். அத்திப்பழம், அத்திப்பழம், ஃபிகஸ் ரெலிஜியோசா, தசமந்தி, சௌசுரியா லப்பா மற்றும் சந்தனம் போன்ற சுமார் முப்பத்தைந்து மூலிகைகளிலிருந்து எடுக்கப்பட்ட எண்ணெய் இந்த செயல்பாட்டில் பயன்படுத்தப்படுகிறது. இதற்கு எண்பது பேரல் எண்ணெய் தேவைப்பட்டது.  
கொடிமரத்தின் கீழ் பகுதி செவ்வக வடிவில் உள்ளது, இது பிரம்மாவால் ஆனது, அடுத்த பகுதி எட்டு முகங்களாகவும், மேல் பகுதி வட்டமாகவும், முறையே விஷ்ணு மற்றும் சிவன் முகங்களாகக் கருதப்படுகிறது. அரியானாவின் ஜகத்ரியில் இருந்து தாமிரம் கொண்டுவரப்பட்டது. செப்பு வளையங்கள் மரத்துடன் இணைக்கப்பட்ட பிறகு, தங்க அடுக்குகள் ரிப்பன்களின் வடிவத்தில் ஒட்டப்படுகின்றன. ஒவ்வொரு குறிப்பிட்ட இடத்திலிருந்தும் கொண்டு வரப்பட்டதற்கு சில வரலாற்றுக் காரணங்கள் உள்ளன. சிவன், விஷ்ணு, அய்யப்பன் ஆகியோரின் துதிகளும் ஆயுதங்களும் உலோகங்களில் கலைநயத்துடன் செதுக்கப்பட்டுள்ளன. பதப்படுத்தப்பட்ட மரம் மற்றும் உலோகத்தின் அதிக ஆயுள் காரணமாக, இங்கு ஒரு கொடிக் கம்பத்தின் அடுத்த புனரமைப்பு பல நூற்றாண்டுகள் ஆகலாம்.
# அனு ஆனந்தன்

#### அங்கீகாரங்கள்

ஜூன் 25, 2017 அன்று நடைபெற்ற கொடியேற்ற விழாவில், தலைசிறந்த சிற்பியின் வாரிசாக, தனது பங்களிப்பைப் போற்றும் வகையில், தங்க வாஜிவாஹனம் (சுவாமி அய்யப்பனின் குதிரை வாகனச் சிற்பம்) ஒன்றைக் கொடிமரத்தின் மேல் ஏந்திச் செல்லும் அரிய வாய்ப்பைப் பெற்றார் அனு ஆனந்த். பல கோவில் சிற்பங்கள். திருவிதாங்கூர் தேவசம் போர்டு 16 நவம்பர் 2022 அன்று சிறப்பு விருதை வழங்கியது.
# அனு ஆனந்தன்

#### தனிப்பட்ட வாழ்க்கை

சென்னையைச் சேர்ந்த டாக்டர். இவரது மனைவி லட்சுமி. இவரது மகன் காசிநாதன்
# பெரம்பூர் கேரேஜ் ஒர்க்ஸ் தொடருந்து நிலையம்

**பெரம்பூர் கேரேஜ் ஒர்க்ஸ் தொடருந்து நிலையம்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரம்பூர் புறநகர்ப் பகுதியில், (அதாவது, 13°06'26.3"N, 80°14'20.0"E) என்ற புவியியல் ஆள்கூறுகள் கொண்டு கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள ஒரு தொடருந்து நிலையம் ஆகும். தொடருந்து நிலையத்தின் மேற்குப் பகுதியில் கான்கிரீட் நடை மேம்பாலம் ஒன்று, வடக்கு தெற்காக அமைக்கப்பட்டுள்ளது.  
இந்தத் தொடருந்து நிலையம், சென்னை புறநகர் இருப்புவழி இணைப்பின் சென்னை - அரக்கோணம் பிரிவில் உள்ள ஓர் இரயில் நிலையம் ஆகும். இந்த நிலையம், சென்னை மத்திய தொடருந்து நிலையத்தில் இருந்து 6 கி.மீ. தூரத்தில் அமைந்துள்ளது. இது ஒருங்கிணைந்த இணைப்புப் பெட்டித் தொழிற்சாலை (உலகின் மிகப்பெரிய இரயில் வண்டி மற்றும் இயந்திரங்கள் உற்பத்தியாளர்களில் ஒன்று - இணைப்புப் பெட்டிகள் மற்றும் இயந்திரங்கள் தயாரிப்பு தொழிற்சாலைகள்) பயன்பாட்டிற்கு எளிதாக இருக்கிறது. இந்தத் தொடருந்து நிலையத்தால் அகரம், பெரவள்ளூர், செம்பியம், திரு. வி. க. நகர், பெரியார் நகர், ஜவஹர் நகர், பெரம்பூர், அயனாவரம், வில்லிவாக்கம், கொளத்தூர் ஆகிய புறநகர்ப் பகுதிகளில் உள்ள மக்கள் பலனடைகின்றனர். 1979 ஆம் ஆண்டு நவம்பர் 29 ஆம் தேதி சென்னை - திருவள்ளூர் பிரிவின் மின்மயமாக்கலுடன் இந்த இரயில் நிலையத்தின் முதல் பாதைகள் மின்மயமாக்கப்பட்டன.
# வார்ப்புரு:Word joiner/doc

inserts the code literally, which produces a in the rendered wiki-page.
# வார்ப்புரு:Word joiner/doc

## Usage

This is a convenience template for the zero-width no-breaking character, U+2060 .  
It is completely invisible in display, but has the effect of acting as a multi-line no-breaking point for text inside a word that otherwise would break. No-break space and No-break hyphen dashes (&#x2011;) are already multi-line unbreakpoints, but this template allows the special insertion of invisible unbreakpoints inside words.
# சோவன் சட்டர்ஜி

**சோவன் சாட்டர்ஜி** (பிறப்பு 7 ஜூலை 1964) இந்திய அரசியல்வாதியும் பாரதிய ஜனதா கட்சியின் முன்னாள் உறுப்பினரும் மற்றும் இந்திய மாநிலமான மேற்கு வங்காளத்தின் தலைநகரான கொல்கத்தா நகரின் முன்னாள் மேயரும் ஆவார். சாட்டர்ஜி 1985 முதல் கொல்கத்தா மாநகராட்சியின் (கேஎம்சி) மாமன்ற உறுப்பினராகபப் பணியாற்றினார். 2019 இல், பாரதிய ஜனதா கட்சியில் சேர்ந்த அவர் 2021 இல் வெளியேறினார்.
# சோவன் சட்டர்ஜி

## அரசியல் வாழ்க்கை

1985 ஆம் ஆண்டு முதல் கொல்கத்தா மாநகராட்சி மாமன்ற உறுப்பினராக இருந்த சாட்டர்ஜி, மாநகராட்சியின் 2000 முதல் 2005 வரை மாநகராட்சி மேயராகவும் பணியாற்றினார். சாட்டர்ஜி 2011 மேற்கு வங்க சட்டமன்றத் தேர்தலில் பெஹாலா புர்பா தொகுதியில் வெற்றி பெற்றார், அப்பதவியை அவர் 2016 இல் தக்க வைத்துக் கொண்டார் .
# சோவன் சட்டர்ஜி

## அரசியல் வாழ்க்கை

### கொல்கத்தா மேயர்

2010 இல், அவர் தனது கட்சியான அகில இந்திய திரிணாமுல் காங்கிரஸால் கொல்கத்தா மேயராக நியமிக்கப்பட்டார். 22 நவம்பர் 2018 அன்று தனது மேயர் பதவியை ராஜினாமா செய்தார்.
# பிகாஷ் ரஞ்சன் பட்டாச்சார்யா

**பிகாஷ் இரஞ்சன் பட்டாச்சார்யா** இந்திய கம்யூனிஸ்ட் கட்சியைச் சேர்ந்த அரசியல்வாதியும், வழக்கறிஞரும் ஆவார். தற்போது இந்திய கம்யூனிஸ்ட் கட்சி (மார்க்சிஸ்ட்) கட்சியின் நாடாளுமன்ற, மாநிலங்களவை உறுப்பினராகப் பணியாற்றி வருகிறார். இவர் 2005 முதல் 2010 வரை கொல்கத்தா மேயராக பணியாற்றினார். மேற்கு வங்க மாநிலத்தில் இடது முன்னணி (மேற்கு வங்கம்) தலைமையிலான கொல்கத்தா மாநகராட்சி மேயராகப் பதவி வகித்தார்.
# வினோத் பாயானா

**வினோத் பயானா** (*Vinod Bhayana*) ஒரு இந்திய அரசியல்வாதி ஆவார். இவர் இந்தியாவின் அரியானாவில் உள்ள ஹிசார் மாவட்டத்தில் உள்ள ஹான்சி தொகுதியின் சட்டமன்ற உறுப்பினர் ஆவார். 2019-இல் நடந்த தேர்தலில் 22,200 வாக்குகள் வித்தியாசத்தில் வெற்றி பெற்றார்.  
இவரது முந்தைய பதவிக்காலத்தில், அரியானா அரசாங்கத்தில் சிறைகள், ஒழுங்கு மற்றும் சட்டம் மற்றும் மின்சாரத்துறையின் கீழ் தலைமை நாடாளுமன்ற செயலாளராக பணியாற்றினார்.
# வினோத் பாயானா

## அரசியல் வாழ்க்கை

பயானா தனது அரசியல் வாழ்க்கையை லோஹாரி ராகோவில் தொடங்கினார். அங்கு இவர் ஐந்து முறை கிராம ஊராட்சித் தலைவராகத் தேர்ந்தெடுக்கப்பட்டார். இவரது தந்தை பாய் மகேஷ் சந்தர் பயானாவும் அங்கு கிராம ஊராட்சித் தலைவராக இருந்தார். வினோத் பயானா 2009-ஆம் ஆண்டில் இருந்து சட்டமன்ற உறுப்பினராகத் தேர்ந்தெடுக்கப்பட்டார். 2019-ஆம் ஆண்டில் இவர் மீண்டும் சட்டமன்ற உறுப்பினராகத் தேர்ந்தெடுக்கப்பட்டார்.
# வினோத் பாயானா

## குடும்பம்

1984-ஆம் ஆண்டில், பயானா சுனிதா பயனாவை மணந்தார். தம்பதியருக்கு அன்ஷுல் பயானா, சாஹில் பயானா மற்றும் சுப்ரியா நாக்பால் ஆகிய இரண்டு மகன்கள் மற்றும் ஒரு மகள் உள்ளனர். அவர்கள் ஹன்சியில் வசிக்கின்றனர்.
# பிரதிமா பூமிக்

**பிரதிமா பூமிக்** (பிறப்பு 28 மே 1969) ஒரு இந்திய அரசியல்வாதி ஆவார், அவர் தற்போது இரண்டாவது மோடி அமைச்சரவையில் சமூக நீதி மற்றும் அதிகாரமளித்தல் அமைச்சகத்தில் மத்திய இணையமைச்சராக பணியாற்றுகிறார். திரிபுராவை பூர்வீகமாகக் கொண்ட வடகிழக்கில் இருந்து மத்திய அமைச்சராகும் இரண்டாவது பெண்மணி இவர். மேலும் இவர் பாரதிய ஜனதா கட்சியின் உறுப்பினராக திரிபுரா மேற்கு பகுதியிலிருந்து இந்திய நாடாளுமன்றத்தின் கீழ் சபையான மக்களவைக்கும் தேர்ந்தெடுக்கப்பட்டார்.  
இவர் தற்போது இந்திய சமூக நீதி மற்றும் அதிகாரமளித்தல் அமைச்சகத்தின் இணை அமைச்சராக உள்ளார்.
# பிரதிமா பூமிக்

## கல்வி

பிரதிமா பௌமிக் 1991 இல் திரிபுரா பல்கலைக்கழகத்தின் கீழ் செயல்படும் அகர்தலா மகளிர் கல்லூரியில் உயிரி அறிவியலில் பட்டம் பெற்றவர்.
# பிரதிமா பூமிக்

## மக்களவை நிலைக்குழு

- உறுப்பினர், உணவு, நுகர்வோர் விவகாரங்கள் மற்றும் பொது விநியோகத்திற்கான நிலைக்குழு
- உறுப்பினர், சபையின் அமர்வில் உறுப்பினர்கள் இல்லாத குழு
# ஜி. எசு. ரெட்டி

**ஜி. எசு. ரெட்டி** (*G. S. Reddi*) என்பவர் இந்திய தெலங்காணாவைச் சேர்ந்த இந்திய அரசியல்வாதி. இவர் இந்திய தேசிய காங்கிரசு<nowiki/>கட்சியின் உறுப்பினர் ஆவார். இந்திய நாடாளுமன்றத்தின் கீழ் சபையான மக்களவைக்கு 1967ஆம் ஆண்டு நடைபெற்ற பொதுத்தேர்தலில் மிரியாலகுடா நாடாளுமன்றத் தொகுதியில் போட்டியிட்டு வெற்றிபெற்று நாடாளுமன்ற உறுப்பினராக இருந்தார்.
# பெனான் மக்கள்

**பெனான்** அல்லது **பெனான் மக்கள்** (மலாய்: *Kaum Penan* அல்லது *Orang Penan*; ஆங்கிலம்: *Penan People*); என்பவர்கள் போர்னியோ சரவாக்; புரூணை ஆகிய நிலப்பகுதிகளில் வாழும் நாடோடி பழங்குடி மக்கள் (*Nomadic Indigenous People*) ஆகும்.  
புரூணையில் ஒரே ஒரு சிறிய சமூகமாக இருந்தாலும்; அவர்களில் பாதி பேர் இசுலாத்திற்கு மாற்றப்பட்டு உள்ளனர். வேட்டையாடுதல்; வனப் பொருள்கள் சேகரித்தல்; ஆகியவற்றை முதன்மையாகக் கொண்ட பழங்குடி மக்களில் எஞ்சியிருக்கும் கடைசி மக்களில் பெனான் மக்களும் ஒரு தொகுதியினர்.
# பெனான் மக்கள்

## பொது

பெனான் மக்கள் 'மொலாங்' (*Molong*) என்ற பழக்கத்திற்காக நன்கு அறியப் படுகின்றனர். அதாவது தேவைக்கு அதிகமாக எதையும் எடுத்துக் கொள்ளும் பழக்கம் இவர்களிடம் இல்லை.  
இரண்டாம் உலகப் போருக்கு பின்னர் சமயப் பரப்புரையாளர்கள் (*Missionary*), பெனான் மக்கள் வாழ்ந்த பல பகுதிகளுக்குச் சென்றனர். சமயப் பரப்புரைகள் செய்தனர். குறிப்பாக உலு பாராம் மாவட்டம் (*Ulu-Baram District*); லிம்பாங் மாவட்டம் (*Limbang District*) ஆகிய மாவட்டங்களில், சமயப் பரப்புரையாளர்கள் குடியேறும் வரையில் பெரும்பாலான பெனான் மக்கள் நாடோடி வேட்டைக்காரர்களாக வாழ்ந்து வந்தனர்.  
தாவரங்களை உண்பது இவர்களின் பொது வழக்கம். அத்துடன் அந்தத் தாவரங்களை மருந்துகளுக்காகவும் பயன்படுத்துவதும் மற்றொரு வழக்கம். விலங்குகளை வேட்டையாடி உண்பதுடன்; அவற்றின் தோல்கள், உரோமங்கள் மற்றும் பிற பாகங்களை ஆடை மற்றும் தங்குமிடத்திற்குப் பயன்படுத்திக் கொள்கின்றனர்.
# பெனான் மக்கள்

## மக்கள் தொகையியல்

பெனான் மக்களின் எண்ணிக்கை ஏறக்குறைய 16,000. அவர்களில் ஏறக்குறைய 200 பேர் மட்டுமே இன்னும் நாடோடி வாழ்க்கை வாழ்ந்து வருகின்றனர்.  
பெனான் மக்களை கிழக்கு பெனான் குழு (*Eastern Penan Group*); மற்றும் மேற்கு பெனான் குழு (*Western Penan Group*) என இரண்டு பெரும் குழுக்களாகப் பிரிக்கலாம். கிழக்கு பெனான் குழுவினர் மிரி, பாராம், லிம்பாங் பகுதிகளைச் சுற்றி வாழ்கின்றனர். மேற்கு பெனான் குழுவினர் பெலாகா மாவட்டம் (*Belaga District*); மற்றும் அதைச் சுற்றியுள்ள பகுதிகளில் வாழ்கின்றனர்.
# பெனான் மக்கள்

## மக்கள் தொகையியல்

### பெனான் மக்களின் அசல் தன்மை

இவர்களை அசலான குழுவாக அல்லது அசல் பழங்குடியினராக கருதலாம். ஏனெனில் இவர்கள் கென்னியா (*Kenyah*), காயான் (*Kayan*), மூருட் (*Murut*), கெலாபிட் (*Kelabit*) போன்ற பிற அண்டை சொந்தக் குழுக்களில் இருந்து சற்றே வேறுபட்ட தனி மொழியைக் கொண்டு உள்ளனர்.  
இருப்பினும், அரசாங்க மக்கள்தொகை கணக்கெடுப்பில் பெனான் மக்களை ஒராங் உலு என்று மிகவும் பரவலான ஒரு முறையில் வகைப்படுத்தி உள்ளனர். **ஒராங் உலு** என்றால் **உள் பகுதி மக்கள்**. சில வேளைகளில் சரவாக்கின் பழங்குடி மக்கள் அனைவருமே தயாக்கு என்ற பட்டியலில் சேர்க்கப்பட்டு விடுகின்றனர்.
# பெனான் மக்கள்

## பெனான் மொழி

பெனான் மொழி என்பது ஆஸ்திரோனீசிய மொழிகளில் (*Austronesian Languages*) ஒன்றான மலாயா-பொலினீசிய மொழிக் குடும்பத்தின் (*Malayo-Polynesian*) கென்னியா மொழியின் (*Kenyah Language*) துணைக்குழுவில் உள்ள ஒரு மொழியாகும்.
# பெனான் மக்கள்

## வாழ்க்கை முறை

1950-கள் வரை பெனான் சமூகங்கள் பெரும்பாலும் நாடோடிகளாக இருந்தன. 1950 முதல் தற்போது வரையிலான காலகட்டம் வரையில், சரவாக்கின் பிற பூர்வீகக் குழுக்களைப் போலவே, நீள வீடுகள் சார்ந்த கிராமங்களில், பெனான் மக்களை குடியேற்றுவதற்கு; மாநில அரசும் மற்றும் வெளிநாட்டு கிறிஸ்தவ அமைப்புகளும் தொடர்ச்சியான திட்டங்களை நிறைவேற்றி வந்துள்ளன.[7]  
இளைய தலைமுறையினர் சிலர், தற்போது நெல் மற்றும் தோட்டக் காய்கறிகளை பயிரிடுகின்றனர். ஆனாலும் பெனான் மக்களில் பலர், காட்டுப்பனை மரங்கள் சார்ந்த உணவுகளையே நம்பி உள்ளனர். சாகோ என்பது சாகோ பனையில் (*Metroxylon Palm*) இருந்து கிடைக்கும் ஒருவகையான கஞ்சி மாவு ஆகும்.
# பெனான் மக்கள்

## வாழ்க்கை முறை

### வேட்டையாடுதல் முக்கியத் தொழில்

காடுகளில் பழங்களைச் சேகரிப்பது பெனான் மக்களின் முக்கியமான தொழிலாகும். தவிர வேட்டையாடுதலும் அவர்களின் வாழ்க்கையில் முக்கியப் பங்கு வகிக்கிறது. காட்டுப்பன்றி (*Bornean Bearded Pig*), குரைக்கும் மான் (*Muntjac Barking Deer*), சருகுமான் (*Chevrotain Mouse Deer*) போன்ற விலங்குகளை வேட்டையாடுகின்றனர்.  
அத்துடன் குரங்குகள், பறவைகள், தவளைகள், உடும்புகள் (*Monitor Lizards*), நத்தைகள் மற்றும் வெட்டுக்கிளிகள் போன்றவற்றையும்; சில வேளைகளில் மலைப்பாம்புகளையும் (*Reticulated Python*) வேட்டையாடுகின்றனர்.
# பெனான் மக்கள்

## வாழ்க்கை முறை

### இன்றைய நிலை

புரூணையில் மிகக் குறைவான அளவில் வாழ்கின்றனர். மேலும் நிரந்தர குடியிருப்புகளில் வாழ வேண்டிய கட்டாயநிலை; ஆண்டு முழுவதும் விவசாயத்தை மேற்கொள்ள வேண்டிய அழுத்தங்கள்; இவற்றினால் அவர்களின் வாழ்க்கை முறையும் மாறி வருகிறது.
# பெனான் மக்கள்

## சரவாக் காடுகள் அழிப்புக்கு எதிர்ப்பு

சரவாக் மாநிலத்தின் பாராம் (*Baram*), லிம்பாங் மாவட்டம் (*Limbang District*), துத்தோ (*Tutoh*) மற்றும் லாவாசு மாவட்டம் (*Lawas District*) பகுதிகளில் போர்னியோ பழங்குடி மக்கள் பெரும் அளவில் வாழ்கிறார்கள். 1960-களில் இந்த இடங்களில், காட்டு மரங்களை வணிக ரீதியில் வெட்டும் நடவடிக்கைகள் (*Commercial Logging*) தொடங்கப் பட்டன.  
இந்தோனேசிய மற்றும் மலேசிய அரசாங்கங்கள் போர்னியோவின் உள்புறங்களில் காட்டு மரங்களை வெட்டுவதற்கு காடுகளைத் திறந்தபோது போர்னியோ பழங்குடி மக்களின் வாழ்வாதாரங்கள் பாதிக்கப்பட்டன. அப்போது அந்த நடவடிக்கையை பெனான் மக்கள் எதிர்த்தனர். அவர்களின் அந்த எதிர்ப்புகள் தேசிய அளவிலும்; பன்னாட்டு அளவிலும் கவனத்தை ஈர்த்தன.
# பெனான் மக்கள்

## சரவாக் காடுகள் அழிப்புக்கு எதிர்ப்பு

### காட்டு மரங்களுக்கான உலகளாவிய தேவைகள்

பெரும்பாலான வேளைகளில், மிகப்பெரிய அளவில் காட்டு மரங்கள் வெட்டுதலின் சலுகைகள்; அரசியல் மற்றும் வணிக உயரடுக்கு உறுப்பினர்களுக்குச் சென்றன. அந்த நேரத்தில் காட்டு மரங்களுக்கான உலகளாவிய தேவைகள் அதிகரித்தன. அவற்றைப் பயன்படுத்திக் கொண்ட அந்தச் சலுகையாளர்கள் சந்தைப் படுத்தக்கூடிய அனைத்துக் காட்டு மரங்களையும் வாங்கத் தொடங்கினர்.  
அந்த வனப் பகுதிகளில் வாழ்ந்த நாடோடி பெனான் சமூகமும் இதர பழங்குடிச் சமூகங்களும் வன உற்பத்தியை நம்பியே வாழ்ந்தவை. அவர்கள் பாரம்பரியமாக வசித்த பிரதேசங்களை ஆக்கிரமித்து; பெரிய அளவிலான மரம் வெட்டும் நடவடிக்கைகள் தொடரப் பட்டதால் அந்தப் பழங்குடிச் சமூகங்கள் கடுமையாகப் பாதிக்கப் பட்டன.
# பெனான் மக்கள்

## சரவாக் காடுகள் அழிப்புக்கு எதிர்ப்பு

### பெனான் மக்களின் புதைகுழிகள் அழிப்பு

அத்துடன் ஆறுகளின் வண்டல் மண் இடப்பெயர்ச்சி (*Sediment Displacement*); பெனான் மக்களின் முக்கியமான உணவுப் பொருளாக (*Penan Diet*) கருதப்படும் சாகோ பனை மரங்களின் (*Sago Palms*) இழப்பு; காட்டுப்பன்றி, மான் மற்றும் பிற விலங்குகளின் பற்றாக்குறை; பாரம்பரிய வன மருத்துவத்திற்குப் பயன்படுத்தப்படும் காட்டு மரங்கள் (*Traditional Forest Medicine*), தாவரங்களின் பற்றாக்குறை; பெனான் மக்களின் புதைகுழிகளை அழித்தல் (*Destruction of Burial Sites*); பிரம்பு மற்றும் பிற அரிய தாவரங்கள், விலங்கு இனங்களின் இழப்பு; ஆகியவற்றுடன் அவற்றின் நீர் பிடிப்புப் பகுதிகள் மாசுபடுவதற்கு (*Pollution of Water Catchment Areas*) காடு அழிப்புகள் காரணமாகின.  
போர்னியோவின் வன மக்களுக்கு, மற்ற பழங்குடியினரை போலவே, காட்டுத் தாவரங்கள் மற்றும் காட்டு விலங்குகள் புனிதமானவையாகக் கருதப்பட்டன. அத்துடன் ஆற்றல்மிக்க ஆவிகள் மற்றும் தெய்வங்களின் உருவகங்களாகவும் கருதப்பட்டன.
# ரத்னமாலா சவனுர்

**ரத்னமாலா தரேஷ்வர் சவனுர்** (பிறப்பு 1950) முன்பு ஜனதா தளம் கட்சியிலும் தற்போது (மதச்சார்பற்ற) ஜனதா தளம் கட்சியிலும் செயல்படும் இந்திய அரசியல்வாதி ஆவார்.11 வது மக்களவை உறுப்பினராக இருந்த இவர் குஜ்ரால் அமைச்சரவையில் திட்டமிடல் மற்றும் அமலாக்கத்துறை இணை அமைச்சராக பணியாற்றினார்.
# ரத்னமாலா சவனுர்

## ஆரம்ப கால வாழ்க்கை

சவனூர் கர்நாடகாவின் பெல்காம் மாவட்டத்தில் 3 திசம்பர் 1950 இல் பிறந்தார், ஸ்ரீ கோபால்ராவ் மசாஜி போலின் மகளான இவர் கோலாப்பூரில் உள்ள சட்டக் கல்லூரியில் இளங்கலை சட்டப் பட்டம் பெற்றுள்ளார்.  
ச
# ரத்னமாலா சவனுர்

## தனிப்பட்ட வாழ்க்கை

அவர் 12 மே 1974 இல் தரேஷ்வர் சவனூர் என்பவரை மணந்த அவருக்கு இரண்டு மகள்கள் உள்ளனர்.
# தீபா தாஸ்முன்சி

**தீபா தாஸ்முன்சி** என்பவர் ஒரு இந்திய அரசியல்வாதி ஆவார். இவர் 15 வது மக்களவையில் ராய்கஞ்ச் நாடாளுமன்ற உறுப்பினராக பணியாற்றினார். அக்டோபர் 2012 முதல் மே 2014 வரை நகர்ப்புற வளர்ச்சிக்கான மாநில அமைச்சராக இருந்தார். இவர் இந்திய தேசிய காங்கிரஸ் கட்சியைச் சார்ந்த பிரிய ரஞ்சன் தாஸ்முன்சியின் மனைவியாவார்.
# தீபா தாஸ்முன்சி

## சொந்த வாழ்க்கை

தாஸ்முன்சி 15 ஜூலை 1960 அன்று மேற்கு வங்க மாநிலம் கொல்கத்தாவில் பெனாய் கோஷ் மற்றும் துர்கா கோஷ் ஆகியோருக்கு மகளாகப் பிறந்தார். கொல்கத்தாவில் உள்ள ரவீந்திர பாரதி பல்கலைக்கழகத்தில் பயின்ற இவர் நாடகவியலில் எம்.ஏ. பட்டம் பெற்றார்.  
15 ஏப்ரல் 1994 அன்று பிரிய ரஞ்சன் தாஸ்முன்சியை மணந்த இவருக்கு ஒரு மகன் உள்ளார்.  
பிரிய ரஞ்சன் தாஸ்முன்சி 2017 ஆம் ஆண்டு இறந்தார்.
# தீபா தாஸ்முன்சி

## வகித்த பதவிகள்

1. 2006-2009 உறுப்பினர், கோல்போக்கரின் மேற்கு வங்க சட்டமன்ற உறுப்பினர்  
2. 2009-2014 ராய்கஞ்ச் மக்களவைத் தொகுதியின் நாடாளுமன்ற உறுப்பினர் 15வது மக்களவை உறுப்பினர்  
3. 31 ஆகஸ்ட் 2009 - உறுப்பினர், பணியாளர், பொதுக் குறைகள், சட்டம் மற்றும் நீதிக்கான நாடாளுமன்றக் குழு  
4. 28 அக்டோபர் 2012 - நகர்ப்புற வளர்ச்சிக்கான மத்திய அமைச்சர்
# தீபா தாஸ்முன்சி

## கலைத் துறைப் பங்களிப்புகள்

1984 ஆம் ஆண்டு முதல் மேடைக் கலைஞராக பங்களிப்பு செய்த இவர் தொலைக்காட்சி கலைஞர், ஆடை வடிவமைப்பாளர், கலை இயக்குநர் (தொலைக்காட்சி தொடர் மற்றும் குறும்படங்கள்) ஆகிய கலைத் துறைப் பங்களிப்பாளராக இருந்தார்.
# தீபா தாஸ்முன்சி

## விளையாட்டு மற்றும் கழகங்கள்

டெல்லி பெண்கள் கால்பந்துக் கழகத்தின் தலைவராக இருந்தார்.
# தீபா தாஸ்முன்சி

## பிற தகவல்கள்

முதுநிலைப் பட்டப்படிப்பில் தங்கப் பதக்கம் வென்றவர். நாடகத்துறையில் பல விருதுகளைப் பெற்றார்.
# கிறிசு இப்கின்சு

**கிறித்தோபர் யோன் இப்கின்சு** (*Christopher John Hipkins*, பிறப்பு: 5 செப்டம்பர் 1978) நியூசிலாந்து அரசியல்வாதி ஆவார். இவர் 2023 சனவரி 25 முதல் நியூசிலாந்தின் 41—ஆவது பிரதமராகவும், நியூசிலாந்து தொழிற் கட்சியின் தலைவராகவும் பதவியில் உள்ளார். இவர் 2008 முதல் ரெமுத்தாக்கா தொகுதியின் நாடாளுமன்ற உறுப்பினராக இருந்து வருகிறார். இப்கின்சு தொழிற்கட்சியின் கல்வி செய்தித் தொடர்பாளராக எதிர்க்கட்சியில் பணியாற்றினார். ஆறாவது தொழிற்கட்சி அரசில், இவர் முன்பு கல்வி, காவல்துறை, பொது சேவை அமைச்சுகளிலும், சபைத் தலைவராகவும் பணியாற்றினார்.  
2023 சனவரி 21 இல் பிரதமர் யசிந்தா ஆடர்ன் தொழிற்கட்சித் தலைவர் பதவியில் இருந்து விலகுவதாக அறிவிக்கப்பட்ட நிலையில், தொழிற்கட்சியின் தலைவராக இப்கின்சு ஒரே வேட்பாளராகப் போட்டியிட்டார். இவர் 2023 சனவரி 22 அன்று கட்சித் தலைவராகப் போட்டியின்றித் தேர்ந்தெடுக்கப்பட்ட பின்னர் கட்சியின் தலைவரானார். இதன் விளைவாக 2023 சனவரி 25 அன்று ஆளுநரால் பிரதமராக நியமிக்கப்பட்டார். இவர் 2023 பொதுத் தேர்தலில் தொழிற் கட்சியை வழிநடத்துவார் என்று எதிர்பார்க்கப்படுகிறது.
# புனான் மக்கள்

**புனான் மக்கள்** அல்லது **புனான் பா மக்கள்** (மலாய்: *Punan* <small>அல்லது</small> *Orang Punan Bah*; ஆங்கிலம்: *Punan* <small>அல்லது</small> *Punan Bah People*); என்பவர்கள் மலேசியா சரவாக்; மற்றும் இந்தோனேசியா கலிமந்தான் ஆகிய நிலப் பகுதிகளில் வாழும் பழங்குடி மக்கள் ஆகும். இவர்கள் பெனான் (Penan) பழங்குடி மக்களுடன் தொடர்பு இல்லாதவர்கள்.  
புனான் மக்களை புனான் பா மக்கள் என்று அழைப்பதும் வழக்கம். இவர்கள் பல நூற்றாண்டுகளாக வாழ்ந்து வந்த இரண்டு நதிகளின் கரையில் இருந்து அவர்களின் இனப் பெயர் பெறப்பட்டது. புனான் மக்கள் ஒருபோதும் நாடோடிகளாக வாழ்ந்தது இல்லை.  
இவர்களுக்குப் புங்குலான் மிகுவாங் (*Bungulan Mikuang*) அல்லது மிகுவாங் (*Mikuang*) மற்றும் புவான் ஆவேங் (*Buan Aveang*) எனும் பிற பெயர்களும் உள்ளன. ஆனாலும் அந்தப் பெயர்கள் அவர்களின் இன்றைய சடங்குகளில் மட்டுமே பயன்படுத்தப் படுகின்றன.
# புனான் மக்கள்

## பொது

1980-களின் பிற்பகுதியில், புனான்களில் பலர், குறிப்பாக அதிகமாகப் படித்த இளையவர்கள்; சிறந்த வாழ்க்கையைத் தேடி, பிந்துலு, சிபு, கூச்சிங், கோலாலம்பூர் போன்ற நகர்ப்புறப் பகுதிகளுக்குப் படிப்படியாக இடம்பெயர்ந்தனர். இருப்பினும், அவர்கள் தங்களின் நீளவீடுகளை முற்றிலுமாக மறந்துவிடவில்லை.  
புனான் மக்களின் முக்கியப் பண்டிகைகளான அறுவடை திருவிழா (*Harvest Festival*) அல்லது புங்கான் திருவிழா (*Bungan Festival*) போன்ற பண்டிகைகளின் போது, வெளியூர்களுக்குச் சென்ற இளையவர்கள்; வீடுகளுக்குத் திரும்புவது வழக்கமாக உள்ளது.
# புனான் மக்கள்

## பொது

### புனான் மக்களின் சமூகம்

புனான் மக்களின் சமூகம், 'லாசா' (*Laja*) (பிரபுக்கள்); 'பான்யென்' (*Panyen*) (சாமானியர்கள்) மற்றும் 'லிப்பென்' (*Lipen*) (அடிமைகள்) எனும் அமைப்பு கொண்ட ஓர் அடுக்கு சமூகமாகும். இந்த முறைமை பாதுகாக்கப்பட்டு வரும் அவர்களின் வரலாற்று மரபுகளை இன்றும் தீர்மானிக்கின்றது.
# புனான் மக்கள்

## புனான் மக்களின் புலம்பெயர்வுகள்

புனான் மக்கள் பெரும்பாலும் சரவாக் மாநிலத்தின் பிந்துலு பிரிவில் (*Bintulu Division*) காணப் படுகிறார்கள். அந்தப் பிரிவின் பாண்டான் (*Pandan*), சேலாலோங் (*Jelalong*) மற்றும் காக்காசு (*Kakus*); ராஜாங் ஆறு (*Rajang River*), பெலாகா மாவட்டம் (*Belaga District*) போன்ற இடங்களில் குழுக்களாக வாழ்கின்றனர்.  
போர்னியோவின் மத்தியப் பகுதியான ராஜாங் ஆறு மற்றும் பாலுய் ஆறு (*Balui River*) பகுதிகளில் குடியேறிய பழங்கால தயாக்கு மக்கள், செகாப்பான் மக்கள் (*Sekapan People*), கெசாமான் மக்கள் (*Kejaman People*), இலாகனான் (*Lahanan People*) மக்கள் குழுக்களுடன் புனான் மக்களும் குடியேறியதாக நம்பப்படுகிறது.
# புனான் மக்கள்

## புனான் மக்களின் புலம்பெயர்வுகள்

### புனான் நீளவீடு குடியிருப்புகள்

இருப்பினும், ஏறக்குறைய 200&nbsp;ஆண்டுகளுக்கு முன்பு, ராஜாங் ஆறு மற்றும் பாலுய் ஆறு பகுதிகளுக்குள் காயான் மக்களின் இடம் பெயர்வு; அதைத் தொடர்ந்து இபான் மக்களின் இடம் பெயர்வு; ஆகிய இடம் பெயர்வுகளினால் புனான் மக்களைப் பின்வாங்கச் செய்தது.  
2006-ஆம் ஆண்டு நிலவரப்படி, பிந்துலு பிரிவில் 10-க்கும் மேற்பட்ட புனான் நீளவீடு குடியிருப்புகள் இருக்கின்றன.
# இஸ்மாயில்

**இஸ்மாயீல்** ஒரு இசுலாத்தில் திருத்தூதர் எனவும் அறியப்படுகிறார். இஸ்மவேலியர்களின் மூதாதையராகவும் கருதப்படுகிறார். இவர் இப்ராஹிமின் (ஆபிரகாம்) , ஹஜருக்கு (ஆகார்) மகனாகப் பிறந்தார். இஸ்மாயீல் மக்கா மற்றும் காபாவின் கட்டுமானத்துடன் ஈடுபட்டார்*.* இஸ்மாயீல் முஹம்மது நபிவின் மூதாதையராகக் கருதப்படுகிறார்.  
இஸ்மாயீல் என்பது யூத மதத்திலும் கிறிஸ்தவத்திலும் இஸ்மாயில் என்று அறியப்படுகி. இந்த ஆதாரங்களில் குர்ஆன், குர்ஆன் தஃப்சீர் *ஹதீஸ்*, முஹம்மது இப்னு ஜரிர் அல்-தபரி மற்றும் *இஸ்ராயிலியத்* போன்ற வரலாற்றுத் தொகுப்புகள் (யூதம் அல்லது கிறிஸ்தவம் மூலங்களிலிருந்து உருவான விவிலியத்தில் அல்லது பண்டைய இஸ்ரேலிய உருவங்களைப் பற்றிய இஸ்லாமிய நூல்கள் அடங்கும்.)
# இஸ்மாயில்

## இதையும் பார்க்கவும்

- கிருத்துவ பார்வையில் இஸ்மாயீல் (அலை)
# கெமிபங்காரசு

**கெமிபங்காரசு** (*Hemibungarus*) என்பது பட்டைகளுடன் கூடிய பவளப்பாம்புகள் என்று அழைக்கப்படும் நச்சுத்தன்மையுள்ள எலாபிட் பாம்புகளின் பேரினமாகும்.
# கெமிபங்காரசு

## பரவல்

கெமிபங்காரசு பேரினத்தினைச் சேர்ந்த பாம்புச் சிற்றினங்கள் பிலிப்பீன்சில் மட்டுமே காணப்படுகின்றன.
# கெமிபங்காரசு

## சிற்றினங்கள்

- பட்டைப் பவளப்பாம்பு, *கெமிபங்காரசு காலிகாசுடர்* (வீக்மேன், 1835)
- பிலிப்பீன்சு பவளப்பாம்பு, *கெமிபங்காரசு ஜெமியானுலிசு* (பீட்டர்சு, 1872)
- மெக்லங்க் பிலிப்பீன்சு பவளப்பாம்பு, *கெமிபங்காரசு மெக்லுங்கி* (டெய்லர், 1922)
# சபான் மக்கள்

**2,700**
|popplace = **போர்னியோ:**
|region1 =  
|pop1 = 1,600
|ref1 =
|region2 =  
|pop2 = 1,100
|ref2 =  
இவர்கள் மலேசியா ஒராங் உலு இனக் குழுவின் கீழ் வகைப்படுத்தப்பட்டு உள்ளனர். கெலாபிட் மக்களுடன் நெருங்கிய உறவுகளைக் கொண்டுள்ளனர்.
# சபான் மக்கள்

## பொது

யில் ஒரு சபான் தயாக் கிராமம்.]]  
சபான் மக்கள் வடகிழக்கு சரவாக்கின் தொலைதூர கெலாபிட் பீடபூமியில் உள்ள புனாங் கெலபாங் (*Punang Kelapang*) பகுதியில் வாழும் ஒரு சிறிய மக்கள் குழுவாகும். அந்த மலைப்பகுதிகளில் உள்ள முக்கியமான கிராமம் லோங் பங்கா (*Long Banga*).  
வேலை வாய்ப்புகளைத் தேடி சபான் மக்களில் பலர் மிரி (*Miri*) போன்ற நகர்ப் புறங்களுக்குச் சென்று விடுகின்றனர். எஞ்சியவர்கள் இன்னும் தங்கள் தாயகமான லோங் பங்கா (*Long Banga*), லோங் புவாக் (*Long Puak*), லோங் பாலாங் (*Long Ballong*), லோங் பெலுவான் (*Long Peluan*) ஆகிய இடங்களில் வாழ்கின்றனர்.
# சபான் மக்கள்

## பொது

### இந்தோனேசிய சபான் மக்கள்

சபான் மக்கள் முதலில் இந்தோனேசியா, கிழக்கு கலிமந்தான் (*East Kalimantan*) பிராந்தியத்தில் உள்ள பகாவ் ஆற்றின் (*Bahau River*) மேல் பகுதியில் வாழ்ந்தனர். பின்னர் படிப்படியாகப் புலம்பெயர்வுகள் நடைபெற்றன.  
சரவாக் நிலப்பகுதியிலான இடம்பெயர்வுகள் 1900-இல் தொடங்கி 1960-களின் பிற்பகுதி வரை நீடித்தன. ஏறக்குறைய 1,600-க்கும் குறைவான மக்கள்தொகையுடன், சரவாக்கில் உள்ள சிறிய இனக்குழுக்களில் சபான் குழுவும் ஒன்றாகக் கருதப்படுகிறது.